ก.ล.ต.ปรับโครงสร้างองค์กรใหม่มีผล 1 ส.ค.58
ก.ล.ต.จัดโครงสร้างองค์กรใหม่ โดยแบ่งสายงานให้เอื้อต่อการทำความเข้าใจสภาพและปัญหาอย่างชัดเจน พร้อมทั้งสับเปลี่ยนหมุนเวียนผู้ดำรงตำแหน่งผู้อำนวยการฝ่ายมีผล 1 สค. 58 
23 ก.ค. 2558

ผู้สื่อข่าวรายงานว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุว่า การจัดโครงสร้างองค์กรใหม่ มุ่งให้เกิดการกำกับดูแลและตอบสนองความต้องการของผู้เกี่ยวข้องแต่ละกลุ่มในลักษณะตั้งแต่ต้นทางจนปลายทาง (end-to-end) โดยแบ่งสายงานให้เอื้อต่อการทำความเข้าใจสภาพและปัญหาอย่างชัดเจนยิ่งขึ้น พร้อมทั้งสับเปลี่ยนหมุนเวียนผู้ดำรงตำแหน่งผู้อำนวยการฝ่ายมีผลตั้งแต่ วันที่ 1 สิงหาคม 2558
ทั้งนี้ ก.ล.ต. ได้แต่งตั้งผู้บริหารใหม่ ภายใต้โครงสร้างองค์กรใหม่ ดังนี้  1.นายปริย เตชะมวลไววิทย์ ผู้อำนวยการฝ่ายงานเลขาธิการและสื่อสารองค์กร 2.นางโสมสุดา ตันจันทร์พงศ์ ผู้อำนวยการฝ่ายส่งเสริมบรรษัทภิบาล 3.นางศิษฏศรี นาคะศิริ ผู้อำนวยการฝ่ายบริหารความเสี่ยงองค์กร 4.นางสาวสาริกา อภิวรรธกกุล รักษาการผู้อำนวยการฝ่ายใบอนุญาตธุรกิจตัวกลางและส่งเสริมธุรกิจ SME 5.นางสาวอรทัย นิ่มถาวร รักษาการผู้อำนวยการฝ่ายกำกับและตรวจสอบธุรกิจจัดการลงทุน 6.นางน้ำทิพย์ สินสุขเพิ่มพูน รักษาการผู้อำนวยการฝ่ายพัฒนากฎเกณฑ์ 2 7.นายฉัตรชัย ทิศาดลดิลก รักษาการผู้อำนวยการฝ่ายวิจัย